ประกาศสำนักงานการบินพลเรือนแห่งประเทศไทยประกาศสำนักงานการบินพลเรือนแห่งประเทศไทยเรื่อง อัตรา ระยะเวลาและวิธีการนำส่งค่าธรรมเนียมการเข้าหรือออกนอกประเทศพ.ศ. ๒๕๕๙[๑] ด้วยสำนักงานการบินพลเรือนแห่งประเทศไทยมีหน้าที่กำกับดูแลควบคุม ส่งเสริม และพัฒนากิจการการบินพลเรือนทั้งในด้านนิรภัย การรักษาสิ่งแวดล้อมการรักษาความปลอดภัย การอำนวยความสะดวกในการขนส่งทางอากาศเศรษฐกิจการขนส่งทางอากาศ และด้านอื่น ๆ ให้เป็นไปตามกฎหมายและมาตรฐานสากล ดังนั้นเพื่อให้สำนักงานการบินพลเรือนแห่งประเทศไทยสามารถกำกับดูแลมาตรฐานความปลอดภัยในการบินพลเรือนได้อย่างมีประสิทธิภาพและเป็นไปตามมาตรฐานสากลอาศัยอำนาจตามมาตรา ๓๙ (๒) แห่งพระราชกำหนดการบินพลเรือนแห่งประเทศไทย พ.ศ. ๒๕๕๘สำนักงานการบินพลเรือนแห่งประเทศไทยมีอำนาจเรียกเก็บค่าธรรมเนียมการเข้าหรือออกนอกประเทศประกอบกับคณะกรรมการกำกับสำนักงานการบินพลเรือนแห่งประเทศไทยมีมติในคราวประชุมครั้งที่ ๒/๒๕๕๙ เมื่อวันที่ ๑๑ กุมภาพันธ์ พ.ศ. ๒๕๕๙เห็นชอบการกำหนดอัตราค่าธรรมเนียมการเข้าหรือออกนอกประเทศที่สำนักงานการบินพลเรือนแห่งประเทศไทยจะเรียกเก็บจากผู้ดำเนินการเดินอากาศโดยคำนวณจากผู้โดยสารที่เดินทางเข้ามายังหรือออกไปจากประเทศตามมาตรา๒๐ แห่งพระราชกำหนดการบินพลเรือนแห่งประเทศไทย พ.ศ. ๒๕๕๘และคณะกรรมการการบินพลเรือนได้มีมติในคราวประชุมคณะกรรมการการบินพลเรือน ครั้งที่๒/๒๕๕๙ เมื่อวันที่ ๒๘ เมษายน พ.ศ. ๒๕๕๙ให้ความเห็นชอบอัตราค่าธรรมเนียมการเข้าหรือออกนอกประเทศที่สำนักงานการบินพลเรือนแห่งประเทศไทยจะเรียกเก็บจากผู้ดำเนินการเดินอากาศแล้วตามมาตรา๑๕ (๔) แห่งพระราชบัญญัติการเดินอากาศ พ.ศ. ๒๔๙๗ ซึ่งแก้ไขเพิ่มเติมโดยพระราชกำหนดแก้ไขเพิ่มเติมพระราชบัญญัติการเดินอากาศพ.ศ. ๒๔๙๗ พ.ศ. ๒๕๕๘ อาศัยอำนาจตามความในมาตรา ๔๐แห่งพระราชกำหนดการบินพลเรือนแห่งประเทศไทย พ.ศ. ๒๕๕๘ สำนักงานการบินพลเรือนแห่งประเทศไทยจึงออกประกาศอัตราระยะเวลา และวิธีการนำส่งค่าธรรมเนียมการเข้าหรือออกนอกประเทศไว้ ดังต่อไปนี้ข้อ๑ ประกาศนี้เรียกว่า ประกาศสำนักงานการบินพลเรือนแห่งประเทศไทยเรื่อง อัตรา ระยะเวลา และวิธีการนำส่งค่าธรรมเนียมการเข้าหรือออกนอกประเทศ พ.ศ.๒๕๕๙ข้อ๒ ประกาศนี้ให้ใช้บังคับตั้งแต่วันประกาศเป็นต้นไปข้อ๓ ให้ยกเลิกประกาศสำนักงานการบินพลเรือนแห่งประเทศไทยเรื่อง อัตรา ระยะเวลา และวิธีการนำส่งค่าธรรมเนียมการเข้าหรือออกนอกประเทศพ.ศ. ๒๕๕๙ ประกาศ ณ วันที่ ๑ กรกฎาคม พ.ศ. ๒๕๕๙ข้อ๔ ในประกาศนี้ผู้ดำเนินการเดินอากาศ หมายความว่าผู้ประกอบธุรกิจในการเดินอากาศผู้โดยสารที่เดินทางเข้ามายังหรือออกไปจากประเทศ หมายความว่าผู้โดยสารที่เดินทางโดยอากาศยานของผู้ดำเนินการเดินอากาศที่เข้ามาหรือออกไปจากประเทศและให้หมายความรวมถึงผู้โดยสารผ่าน (transit passenger) และผู้โดยสารเปลี่ยนลำ (transfer passenger)บริการแบบประจำมีกำหนด หมายความว่าการให้บริการขนส่งทางอากาศซึ่งผู้โดยสารเพื่อบำเหน็จทางค้าเป็นปกติโดยเปิดให้บริการแก่สาธารณชนเป็นการทั่วไปตามตารางการบินที่ประกาศกำหนดไว้แน่นอนหรือทำการบินสม่ำเสมอจนเป็นที่จดจำได้บริการแบบไม่ประจำ หมายความว่าการให้บริการขนส่งทางอากาศซึ่งผู้โดยสารเพื่อบำเหน็จทางค้าเป็นปกติที่ไม่ใช่บริการแบบประจำมีกำหนด ได้แก่ เที่ยวบินแบบไม่ประจำเป็นครั้งคราว (Ad Hoc Charter) เที่ยวบินรับส่งผู้ป่วยทางอากาศ(Air Ambulance/Medevac) เที่ยวบินรับส่งบุคคล(Own Use Charter) เที่ยวบินรับส่งผู้บริหารหรือพนักงานของหน่วยงาน (Corporate Charter) ที่มีระยะเวลาการให้บริการตามสัญญาหรือความตกลงและเที่ยวบินแบบไม่ประจำที่มีกำหนดการเดินทาง (Program Charter)สำนักงาน หมายความว่าสำนักงานการบินพลเรือนแห่งประเทศไทยข้อ๕ ค่าธรรมเนียมการเข้าหรือออกนอกประเทศที่เรียกเก็บจากผู้ดำเนินการเดินอากาศโดยคำนวณจากผู้โดยสารที่เดินทางเข้ามายังหรือออกไปจากประเทศจะเรียกเก็บในอัตราสิบห้าบาทต่อผู้โดยสารต่อคนต่อเที่ยวการคำนวณผู้โดยสารที่เดินทางเข้ามายังหรือออกไปจากประเทศตามวรรคหนึ่งไม่รวมถึงผู้โดยสาร ดังต่อไปนี้(๑) ผู้โดยสารผ่านที่พักอยู่ในพื้นที่ที่จัดไว้ (transit area) ไม่เกินสิบสองชั่วโมง(๒) ผู้โดยสารผ่านที่พักอยู่ในพื้นที่ที่จัดไว้เกินสิบสองชั่วโมงในเที่ยวบินขาออกนอกประเทศ(๓) ผู้โดยสารเปลี่ยนลำ ในเที่ยวบินขาออกนอกประเทศ[๒]ข้อ๖ สำนักงานจะเรียกเก็บค่าธรรมเนียมตามข้อ ๔ตั้งแต่วันที่ ๑ พฤศจิกายน พ.ศ. ๒๕๕๙ เป็นต้นไปข้อ๗ ผู้ดำเนินการเดินอากาศที่มีหน้าที่ชำระค่าธรรมเนียมตามข้อ๕ ได้แก่(๑)ผู้ได้รับใบรับรองผู้ดำเนินการเดินอากาศของไทยที่ให้บริการแบบประจำมีกำหนดหรือบริการแบบไม่ประจำในเส้นทางระหว่างประเทศ(๒)ผู้ดำเนินการเดินอากาศของต่างประเทศที่ให้บริการแบบประจำมีกำหนดหรือบริการแบบไม่ประจำในเส้นทางระหว่างประเทศข้อ๘ ผู้ดำเนินการเดินอากาศของต่างประเทศตามข้อ๗ (๒) ต้องมีสำนักงานสาขาตั้งอยู่ในราชอาณาจักรในกรณีที่ไม่มีสำนักงานสาขาตั้งอยู่ในราชอาณาจักรจะต้องจัดให้มีตัวแทนรับผิดชอบเกี่ยวกับการนำส่งเงินค่าธรรมเนียมการเข้าหรือออกนอกประเทศอยู่ในราชอาณาจักรข้อ๙[๓] ให้ผู้ดำเนินการเดินอากาศตามข้อ ๗นำเข้าข้อมูลเกี่ยวกับเที่ยวบินระหว่างประเทศ และจำนวนผู้โดยสารในแต่ละเที่ยวบินที่ตนให้บริการในแต่ละวันให้แก่สำนักงานผ่านทางระบบอิเล็กทรอนิกส์ที่สำนักงานกำหนดเพื่อให้สำนักงานนำข้อมูลดังกล่าวมาคำนวณค่าธรรมเนียมการเข้าหรือออกนอกประเทศที่ผู้ดำเนินการเดินอากาศจะต้องนำส่งและออกใบแจ้งหนี้ให้แก่ผู้ดำเนินการเดินอากาศต่อไปโดยให้นำเข้าข้อมูลภายในระยะเวลา ดังต่อไปนี้(๑) ข้อมูลเที่ยวบินและจำนวนผู้โดยสารในแต่ละเที่ยวบินในระหว่างวันที่ ๑ถึงวันที่ ๑๕ ของเดือน ต้องนำส่งอย่างช้าที่สุดภายในเวลา ๒๔.๐๐ น. ของวันที่ ๑๗ของเดือนนั้น(๒) ข้อมูลเที่ยวบินและจำนวนผู้โดยสารในแต่ละเที่ยวบินในระหว่างวันที่ ๑๖ถึงวันสุดท้ายของเดือน ต้องนำส่งอย่างช้าที่สุดภายในเวลา ๒๔.๐๐ น. ของวันที่ ๒ของเดือนถัดไปเมื่อได้รับข้อมูลตามวรรคหนึ่งแล้วสำนักงานจะออกใบแจ้งหนี้ค่าธรรมเนียมการเข้าหรือออกนอกประเทศให้แก่ผู้ดำเนินการเดินอากาศตามกำหนดระยะเวลาดังนี้(๑)ข้อมูลเที่ยวบินและจำนวนผู้โดยสารที่ได้รับจากผู้ดำเนินการเดินอากาศภายในวันที่ ๑๗ของเดือนตามวรรคหนึ่ง (๑) สำนักงานจะออกใบแจ้งหนี้ไม่เกินวันที่ ๒๒ ของเดือน(๒)ข้อมูลเที่ยวบินและจำนวนผู้โดยสารที่ได้รับจากผู้ดำเนินการเดินอากาศภายในวันที่ ๒ ของเดือนตามวรรคหนึ่ง(๒) สำนักงานจะออกใบแจ้งหนี้ไม่เกินวันที่ ๗ ของเดือนข้อ๑๐[๔] ผู้ดำเนินการเดินอากาศตามข้อ ๗ต้องนำส่งค่าธรรมเนียมการเข้าหรือออกนอกประเทศให้แก่สำนักงานภายในระยะเวลาดังต่อไปนี้(๑) เงินค่าธรรมเนียมการเข้าหรือออกนอกประเทศในระหว่างวันที่ ๑ ถึงวันที่๑๕ ของเดือนต้องนำส่งภายในวันที่ ๑ ของเดือนถัดไป(๒) เงินค่าธรรมเนียมการเข้าหรือออกนอกประเทศในระหว่างวันที่ ๑๖ถึงวันสุดท้ายของเดือนต้องนำส่งภายในวันที่ ๑๖ ของเดือนถัดไปข้อ๑๑ สำนักงานจะทำการซักซ้อมความเข้าใจเกี่ยวกับการนำเข้าข้อมูลผ่านทางระบบอิเล็กทรอนิกส์และการออกใบแจ้งหนี้ตามข้อ๙ ตลอดจนการนำส่งเงินค่าธรรมเนียมและรายละเอียดเกี่ยวกับบัญชีธนาคารตามข้อ ๑๐ให้แก่ผู้ดำเนินการเดินอากาศทราบโดยจะแจ้งกำหนดการซักซ้อมความเข้าใจให้แก่ผู้ดำเนินการเดินอากาศทราบต่อไปข้อ๑๒ ผู้ดำเนินการเดินอากาศที่มีหน้าที่ชำระค่าธรรมเนียมการเข้าหรือออกนอกประเทศผู้ใดไม่นำส่งเงินค่าธรรมเนียมให้ครบถ้วนถูกต้อง ภายในระยะเวลาตามข้อ ๑๐ต้องเสียเงินเพิ่มในอัตราร้อยละสอง (๒)ต่อเดือนของค่าธรรมเนียมที่ตนไม่ได้นำส่งหรือนำส่งไม่ครบ โดยเศษของเดือนให้นับเป็นหนึ่งเดือน ทั้งนี้ ตามมาตรา ๔๑แห่งพระราชกำหนดการบินพลเรือนแห่งประเทศไทย พ.ศ. ๒๕๕๘ประกาศ ณ วันที่ ๒๖ตุลาคม พ.ศ. ๒๕๕๙จุฬา สุขมานพผู้อำนวยการสำนักงานการบินพลเรือนแห่งประเทศไทยประกาศสำนักงานการบินพลเรือนแห่งประเทศไทยเรื่อง อัตรา ระยะเวลา และวิธีการนำส่งค่าธรรมเนียมการเข้าหรือออกนอกประเทศ(ฉบับที่ ๒) พ.ศ. ๒๕๕๙[๕]ข้อ ๒ ประกาศนี้ให้ใช้บังคับตั้งแต่วันประกาศเป็นต้นไปชนิกา/จัดทำ๑๐ มกราคม ๒๕๖๐ปริญสินีย์/ตรวจ๓๑ มกราคม ๒๕๖๐[๑] ราชกิจจานุเบกษาเล่ม ๑๓๓/ตอนพิเศษ ๓๐๘ ง/หน้า ๑๘/๒๗ ธันวาคม ๒๕๕๙[๒]ข้อ ๕ วรรคสอง เพิ่มโดยประกาศสำนักงานการบินพลเรือนแห่งประเทศไทย เรื่อง อัตราระยะเวลา และวิธีการนำส่งค่าธรรมเนียมการเข้าหรือออกนอกประเทศ (ฉบับที่ ๒) พ.ศ.๒๕๕๙[๓]ข้อ ๙ แก้ไขเพิ่มเติมโดยประกาศสำนักงานการบินพลเรือนแห่งประเทศไทย เรื่อง อัตราระยะเวลา และวิธีการนำส่งค่าธรรมเนียมการเข้าหรือออกนอกประเทศ (ฉบับที่ ๒) พ.ศ.๒๕๕๙[๔]ข้อ ๑๐ แก้ไขเพิ่มเติมโดยประกาศสำนักงานการบินพลเรือนแห่งประเทศไทย เรื่อง อัตราระยะเวลา และวิธีการนำส่งค่าธรรมเนียมการเข้าหรือออกนอกประเทศ (ฉบับที่ ๒) พ.ศ.๒๕๕๙[๕] ราชกิจจานุเบกษาเล่ม ๑๓๓/ตอนพิเศษ ๓๐๘ ง/หน้า ๒๑/๒๗ ธันวาคม ๒๕๕๙